Hi nkarhi wa nyimpi, vanhu va le Vupela-dyambu va xiye leswaku hakanyingi ririmi leri a ri pfumeleriwa ku rhumeriwa hi thelegiramu endzeni ni le handle ka Switzerland (ngopfu-ngopfu ku ya ni ku vuya eSweden) hambi ku ri ku nga amukeriwi ximfumo, va ehleketa leswaku vahlahluvi va swi kotile ku ri twisisa naswona va nga ha va va ehleketa leswaku ri tsariwile hi Xipaniya kumbe hi Romansch (ririmi leritsongo kambe ra ximfumo ra Xirhoma eSwitzerland). Leswi swi pfumelele ku vulavurisana ko karhi ku endleka exikarhi ka Vahlapfa eSwitzerland ni le Sweden. Tisenthara tin’wana ta ntirho wa le Vupela-dyambu eYuropa a ti fambanga kahle ku fana na sweswo, laha switoko swa switirhisiwa swo dyondza eVienna ni le Tallinn swi lovisiweke hi ku buluka ka tibomo naswona vanhu vo tala va le Vupela-dyambu va rhumeriwe etikampeni ta nxaniso eJarimani ni le Czechoslovakia. Xi languta malume wa xona a fika a yima enyangweni. "Nghenani!" Xi byela malume wa xona. "A ndza ha ngheni he mufana!" Xi swi twisisa. Kumbexana u lava ku xi teka va ya swin'we exibedhlele Xi ehleketa. "Ndzi pfukile nimixo, ndzi ya le xibedhlele! Swa ku famba a swi kala swinene. Loko a ku nga ri" Misaveni xi hela mbilu, xi lava ku tiva leswaku mana wa xona u njhani exibedhlele. Ku kala ka swa ku famba a ku nga ri mhaka sweswi. Xi languta malume wa xona, xi lumile nomo wa le hansi. Xi swi vona leswaku lavakulu va rhandza ku lehisa ngopfu timhaka. A xi nga ha swi twi ku ri malume wa xona u ri yini. A xi yimerile ntsena a xi byela leswaku mana wa xona u njhani. Van'wana munhu o va vona ku leha a va swikoti ku hlamusela timhaka. Xi vula hi mbilu. "Ndzo fika ndzi nghena! Hey!... Mana wa wena u kona mufana!" Mbilu ya xijahatana a yi tlurile yi ya yima emahahwini. Se sweswi yi tlhelanyana. Xi twile wonge malume wa xona u fikile a hefemula loko a nga si vula rito ra 'kona'. A xi ku kumbexana a a ta tshuka a vurile swin'wana. "Na ku sisimuka u sisimukile," ku vula Bilankulu. "Hi swona malume." Xi vula, mbilu yi ri karhi yi ku daku-daku, hi ntsakonyana. Ku hanya ka mana wa xona a ku ri ku hanya ka xona. "Kambe a nga si swi kota kahle ku vona, mahlo ya yena ma pfuleka kantsongo ma tlhela ma pfaleka. Na vanhu a nga si va tiva kahle. Ku vulavula na kona a nga si swi kota. Marito lama a ma vulaka ko va vito ra wena na 'vitanani'. U tshamela ku vitana vito ra wena. 'Vitanani Misaveni! Misaveni! Misaveni! Vitanani Misaveni!' Hi leswi a tshamelaka ku vula swona." Misaveni xi hlamarisa hi swilo swimbirhi eka leswi malume wa xona a a swi vula. Xo sungula a ku ri xa leswi a xo sungula ku twa malume wa xona a xi vita hi vito. Nkarhi hinkwawo a a xi vita 'mufana'. A ku fika laha a xi nga ha tshembi loko vito ra xona a ri tiva. Mhaka ya vumbirhi ya ntikelo a ku ri ku twa leswaku mana wa xona a a huwelela vito ra xona. Xana a a karhata hi yini ke Xi tivutisa. A swi tikomba a ha twa ku vava ngopfu. Xi miyela xi ku whi?